b'\n_START_ARTICLE_\nFlupentiksoli\n_START_SECTION_\nK\xc3\xa4ytt\xc3\xb6\n_START_PARAGRAPH_\nFlupentiksolia k\xc3\xa4ytet\xc3\xa4\xc3\xa4n skitsofrenian ja muiden psykoosien hoitoon. Flupentiksolia k\xc3\xa4ytet\xc3\xa4\xc3\xa4n my\xc3\xb6s masentuneiden hoidossa potilaan ollessa erityisen apaattinen, syrj\xc3\xa4\xc3\xa4nvet\xc3\xa4ytyv\xc3\xa4inen tai aloitekyvyt\xc3\xb6n.\n_START_SECTION_\nHaittavaikutukset\n_START_PARAGRAPH_\nL\xc3\xa4\xc3\xa4kkeen haittavaikutukset ovat samankaltaiset, kuin muillakin piperatsiinifentiatsiineilla. Pahanlaatuinen neuroleptioireyhtym\xc3\xa4 on harvinainen, mutta mahdollinen. Ekstrapyrimidaalioireet (EPS), sek\xc3\xa4 antikolinergiset sivuvaikutukset. Parkinsonismin tapaisia oireita voidaan hoitaa mm. biperideenill\xc3\xa4 ja akatisiaa beetasalpaajilla. Tardiiviin dyskinesiaan mahdollisesti voidaan k\xc3\xa4ytt\xc3\xa4\xc3\xa4 bentsodiatsepiinej\xc3\xa4.\n_START_SECTION_\nAnnostus\n_START_PARAGRAPH_\nSuositeltava aloitusannos flupentiksolia on 1\xc2\xa0mg kolmasti vuorokaudessa, ja yll\xc3\xa4pitohoito on tavallisesti 3-15\xc2\xa0mg vuorokaudessa. Produktiivisessa psykoosissa oleville potilaille tavallinen p\xc3\xa4iv\xc3\xa4annostus on 3-15\xc2\xa0mg vuorokaudessa. Vertaavissa tutkimuksissa 6-8\xc2\xa0mg ylitt\xc3\xa4v\xc3\xa4t flupentiksolin vuorokausiannokset eiv\xc3\xa4t ole antaneet enenev\xc3\xa4\xc3\xa4 antipsykoottista vaikutusta.\n_START_SECTION_\nFarmakokinetiikka\n_START_PARAGRAPH_\nFlupentiksoli kuuluu tioksantiineihin ja n\xc3\xa4in ollen l\xc3\xa4heist\xc3\xa4 sukua fenotiatsiineihin. L\xc3\xa4\xc3\xa4ke on hyvin samankaltainen piperatsiinin kanssa ja poikkeaa piperatsiinista muun muassa siten ett\xc3\xa4 piperatsiinimolekyyli ei sis\xc3\xa4ll\xc3\xa4 - flupentiksolin tavoin - fluoria ja rikki\xc3\xa4.'